**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **Hotărâre****pentru modificarea anexelor nr. 1 și 2 la Hotărârea Guvernului nr. 685/2022 privind instituirea regimului de arie naturală protejată și declararea ariilor speciale de conservare ca parte integrantă a rețelei ecologice europene Natura 2000 în România** |
| **Secțiunea a 2-a****Motivul emiterii actului normativ** |
| 2.1. | Sursa proiectului de act normativ | Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (Directiva Habitate), prevede la art. 4 alin. (4) obligația de desemnare la nivel național a ariilor speciale de conservare, în temen de maxim 6 ani de la adoptatea acestora la nivel comunitar (ca situri de importanță comunitară), coroborată cu obligația stabilirii de măsuri de conservare. |
| 2.2. | Descrierea situației actuale | În calitate de stat membru al Uniunii Europene, conform prevederilor Tratatului de aderare la Uniunea Europeană şi ale Directivei Habitate, România a avut obligația de a constitui rețeaua ecologică europeană Natura 2000, prin desemnarea siturilor de importanță comunitară, a ariilor de protecție specială avifaunistică și a ariilor speciale de conservare. Până la această dată, România, în vederea punerii în aplicare a obligațiilor care îi revin, în calitate de stat membru al Uniunii Europene, a desemnat un număr de 435 situri de importanță comunitară prin următoarele acte normative, conform prevederilor art. 8 alin.(1) lit.c) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modficări și competări prin Legea nr. 49/2011, cu modificările și completările ulterioare prin:1. Ordinul ministrului mediului și dezvoltării durabile nr.1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România, cu modificările ulterioare;
2. Ordinul ministrului mediului, apelor și pădurilor nr. 46/2016 privind instituirea regimului de arie naturală protejată și declararea siturilor de importanță comunitară ca parte integrantă a rețelei ecologice europene Natura 2000 în România.

Din cele 435 de situri de importanță comunitară, un nr. de 222 situri de importanță comunitară au fost deja desemnate ca arii speciale de conservare prin Hotărârea Guvernului nr. 685/2022 privind instituirea regimului de arie naturală protejată și declararea ariilor speciale de conservare ca parte integrantă a rețelei ecologice europene Natura 2000 în România, respectiv prin Hotărârea Guvernului nr. 47/2024 pentru modificarea anexelor nr. 1 și 2 la Hotărârea Guvernului nr. 685/2022 privind instituirea regimului de arie naturală protejată și declararea ariilor speciale de conservare ca parte integrantă a rețelei ecologice europene Natura 2000 în România, un nr. de alte 213 situri de importanță comunitară urmând să fie adoptate ca arii speciale de conservare după stabilirea obiectivelor și măsurilor de conservare. Dintre cele 213 de situri de importanță comunitară, nedesemnate până în prezent ca arii speciale de conservare, pentru un număr suplimentar de 19 situri, incluse suplimentar în anexa nr. 1 la prezentul proiect de hotărâre a Guvernului, au fost definite și instituite obiectivele de conservare și măsurile/acțiunile de conservare necesare, fie pentru aducerea la un stadiu de conservare corespunzător a habitatelor și speciilor de interes comunitar pentru care acestea au fost declarate, fie pentru menținerea acestora la un stadiu de conservare favorabil. Obiectivele și măsurile de conservare pentru cele 19 situri de importanță comunitară au fost stabilite prin planuri de management adoptate conform prevederilor legale în vigoare la momentul aprobării acestora.Totodată, prin planurile de management adoptate au fost reglementate și activitățile care se pot desfășura pe suprafața acestora astfel încât să se asigure un nivel ridicat de protecție a speciilor și habitatelor de interes comunitar. Astfel, măsurile luate prin planurile de management, trebuie să asigure faptul că speciile și tipurile de habitate vizate ajung la un „stadiu corespunzător de conservare” și că supraviețuirea lor pe termen lung este garantată în întreaga lor arie de extindere naturală din UE.Menționăm că siturile de importanță comunitară desemnate prin actele normative anterior prevăzute, au fost adoptate de către Comisia Europeană, prin decizii aprobate la nivelul fiecărei regiuni biogeografice, în anii 2009, 2013, respectiv 2018 și publicate în Jurnalul Oficial al Uniunii Europene.Scopul prezentului proiect de hotărâre a Guvernului îl constituie modificarea anexelor nr. 1 și 2 ale Hotărârii Guvernului nr. 685/2022pentru un număr suplimentar de 19 situri de importanță comunitară care dețin regimul de arie naturală protejată și pentru care au fost stabilite obiective și măsuri de conservare prin planurile de management, adoptate în temeiul prevederilor art. 21 alin. (1) și (2) din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare, în vigoare la data adoptării planurilor de management.Adoptarea prezentului act normativ este imperios necesară, astfel încât România să-şi îndeplinească obligațiile asumate față de Comisia Europeană (CE) şi, totodată, să evite sancțiunile de ordin financiar, care ar urma în cazul neîndeplinirii acestor obligații. Ariile speciale de conservare sunt acele arii naturale protejate de interes comunitar ale căror scopuri sunt conservarea, menținerea și, acolo unde este cazul, readucerea într-o stare de conservare favorabilă a habitatelor naturale și/sau a populațiilor speciilor pentru care au fost desemnate. Managementul ariilor speciale de conservare necesită planuri de management adecvate, specifice siturilor desemnate sau integrate în alte planuri de management, și măsuri legale, administrative sau contractuale în scopul evitării deteriorării habitatelor naturale și a habitatelor speciilor, precum și a perturbării speciilor pentru care zonele au fost desemnate. În conformitate cu art. 4 alin. (4) din Directiva Habitate, statele membre au obligația să instituie arii speciale de conservare în termen de maximum șase ani de la adoptarea listei europene a siturilor de importanță comunitară. Procedura de desemnare a ariilor speciale de conservare este reglementată de prevederile Ordonanței de urgență a Guvernului nr. 57/2007, aprobată cu modificări şi completări prin Legea nr. 49/2011, cu modificările şi completările ulterioare.Pentru ariile speciale de conservare, statele membre adoptă măsurile de conservare necesare, inclusiv, după caz, planuri de gestionare adecvate, speciale sau incluse în alte planuri de dezvoltare, precum și actele administrative sau clauzele contractuale adecvate, în conformitate cu necesitățile ecologice ale tipurilor de habitate naturale din anexa I sau ale speciilor din anexa II la Directivei Habitate, prezente pe teritoriul respectivelor situri.Acestea urmăresc menținerea sau readucerea la un stadiu corespunzător de conservare a habitatelor naturale și a speciilor de floră și faună sălbatică de importanță comunitară. Ele țin seama de condițiile economice, sociale și culturale, precum și de caracteristicile regionale și locale. |
| 2.3. | Schimbări preconizate | Proiectul de hotărâre a Guvernului răspunde necesităților urgente și de interes în domeniul conservării naturii, de consolidare a rețelei Natura 2000 în România. Prin prezentul proiect de act normativ se actualizează lista de arii speciale de conservare, cu un număr de 19 noi situri, care corespund siturilor de importanță comunitară pentru care s-au stabilit măsuri de conservare, în conformitate cu planurile de management aprobate. Aceste noi situri sunt ROSAC0002 Apuseni, ROSAC0005 Balta Albă - Amara - Jirlău - Lacul Sărat Câineni, ROSAC0016 Buteasa, ROSAC0018 Căldările Zăbalei, ROSAC0020 Câmpia Careiului, ROSAC0021 Câmpia Ierului, ROSAC0023 Cascada Mișina, ROSAC0040 Coasta Lunii, ROSAC0087 Grădiștea Muncelului-Cioclovina, ROSAC0095 La Sărătură, ROSAC0217 Retezat, ROSAC0220 Săcueni, ROSAC0228 Șindrilița, ROSAC0232 Someșul Mare Superior, ROSAC0258 Văile Brătiei și Brătioarei, ROSAC0290 Coridorul Ialomiței, ROSAC0310 Lacurile Fălticeni, ROSAC0341 Pădurea și Lacul Stolnici, ROSAC0372 Dăbuleni-Potelu. Măsurile de conservare sunt mecanismele și acțiunile efective care trebuie instituite pentru un sit Natura 2000, cu scopul de a realiza obiectivele de conservare a sitului. De asemenea, proiectul de hotărâre a Guvernului prezintă corespondența dintre ariile speciale de conservare și siturile de importanță comunitară în anexa 2. Desemnarea ariilor speciale de conservare se face în conformitate cu prevederile art. 8 alin.(51) din Ordonanța de urgență a Guvernului nr. 57/2007, aprobată cu modificări şi completări prin Legea nr. 49/2011, cu modificările şi completările ulterioare, potrivit căruia „Propunerea de declarare a zonelor naturale protejate în vederea instituirii regimului de arie naturală protejată de interes comunitar se face pe baza documentației prevăzute la art. 11 alin. (3)”, în speță, în baza Formularului Standard Natura 2000 și avizul Academiei Române, conform prevederilor legale în vigoare. Formularele Standard ale celor 19 situri suplimentare propuse ca arii speciale de conservare, precum și limitele aferente acestora, pentru siturile care fac obiectul modificării anexelor nr. 1 și 2 ale Hotărârii Guvernului nr. 685/2022 cu modificările ulterioare prin prezentul act normativ, au fost avizate favorabil de către Academia Română - Comisia pentru Ocrotirea Monumentelor Naturii, forul științific responsabil în acest domeniu, prin avizul nr. 336/06.08.2025. Având în vedere că din punct de vedere tehnic ariile speciale de conservare corespund siturilor de importanță comunitară pentru care s-au stabilit măsuri de conservare, aceste măsuri sunt aplicabile în continuare, acest aspect fiind prevăzut și în proiectul de act normativ. |
| 2.4. | Alte informații | Nu au fost identificate. |
| **Secțiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurențial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Declararea ariilor speciale de conservare nu au impact direct asupra mediului de afaceri. |
| 3.6. | Impactul asupra mediului înconjurător | Declararea ariilor speciale de conservare vor avea un impact pozitiv asupra stării de conservare a speciilor de floră și faună sălbatică listate în Directiva Habitate, care se găsesc pe teritoriul României. |
| 3.7. | Evaluarea costurilor şi beneficiilor din perspectiva inovării şi digitalizării | Informațiile științifice și administrative aferente siturilor care fac obiectul prezentului proiect de act normativ sunt gestionate într-o bază de date naționale, accesibilă tuturor factorilor interesați. Astfel, din perspectiva inovării și digitalizării, informația suport a proiectului de act normativ este inclusă în această bază de date, care poate fi consultată online și actualizată periodic. Acest lucru permite factorilor interesați (de ex. persoane fizice, proprietari de terenuri, autorități publice locale și centrale etc), să consulte simultan aceste informații, fără costuri suplimentare aferente tipăririi pe hârtie a informațiilor. De asemenea, proiectul de act normativ se pliază pe infrastructura dezvoltată până în prezent, infrastructură care asigură cerințele specifice aferente digitalizării, inclusiv din perspectiva obligațiilor de raportare către Comisia Europeană. Totodată, prin Planul Național de Redresare și Reziliență (PNRR) au fost alocate fondurile necesare dezvoltării unei noi aplicații informatice care să gestioneze baza de date aferentă siturilor, respectiv a speciilor și habitatelor de interes național, noua aplicație urmând să fie realizată în conformitate cu noile cerințe de raportare stabilite la nivelul UE, termenul de implementare fiind corelat cu calendarul stabilit de CE pentru tranziția la noile sisteme de raportare și gestionare a datelor. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ sprijină dezvoltarea durabilă, întrucât prin desemnarea ariilor speciale de conservare se asigură implementarea țintelor de dezvoltare durabilă (Ținta 14 Conservarea și utilizarea durabilă a oceanelor, mărilor și resurselor marine pentru o dezvoltare durabilă/Life bellow water și Ținta 15 Protejarea, restaurarea și promovarea utilizării durabile a ecosistemelor terestre, gestionarea durabilă a pădurilor, combaterea deșertificării și stoparea și inversarea degradării terenurilor și stoparea pierderii biodiversității/Life on Land) stabilite Organizația Națiunilor Unite prin adoptarea în anul 2015 a Agendei privind Dezvoltarea Durabilă pentru 2030*.* |
| 3.9. | Alte informații | Nu au fost identificate. |
| **Secțiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | - | - | - | - | - | - |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuții de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: | - | - | - | - |  | - |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare | - | - | - | - | - | - |
| 4.5. Propuneri pentru a compensa reducerea veniturilor bugetare | - | - | - | - | - | - |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | - | - | - | - | - | - |
| a) fişa financiară prevăzută la art. 15 din Legea nr. 500/2002 privind finanțele publice, cu modificările şi completările ulterioare, însoțită de ipotezele şi metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | - | - | - | - | - | - |
| 4.8. Alte informații | În cazul în care nu se vor declara ariile speciale de conservare, România riscă sancțiuni din partea CE, care poate propune CJUE o sumă minimă forfetară de 1.636.000 Euro și penalități cominatorii de 1.754,4 - 105.264 Euro/zi de întârziere, conform Comunicării Comisiei C/2025/1481 de modificarea metodei de calcul pentru sancțiunile financiare propuse de Comisie în cadrul procedurilor de constatare a neîndeplinirii obligațiilor în fața Curții de Justiție a Uniunii Europene |
| **Secțiunea a 5-a****Efectele proiectului de act normativ asupra legislației în vigoare**  |
| 5.1. | Măsuri normative necesare pentru aplicarea prevederilor proiectului de act normativ | Ca urmare a intrării în vigoare a proiectului de hotărâre a Guvernului, actele normative de adoptare a siturilor de importanță comunitară pentru care s-au stabilit măsuri de conservare și a căror echivalență cu ariile speciale de conservare este prevăzută la Anexa nr. 2 din proiectul de act normativ, devin arii speciale de conservare. În acest sens, pentru a se evita paralelismul, respectiv încadrarea unui sit în două categorii de arii protejate, reglementate prin două acte normative distincte, actele normative prin care sunt reglementate/desemnate siturile de importanță comunitară vor fi modificate, asfel încât lista siturilor de importanță comunitară să nu mai includă și siturile care fac obiectul desemnării prin prezentul act normativ, ca arii speciale de conservare.Actele normative care urmează să fie modificate ca urmare a intrării în vigoare a prezentului proiect de hotărâre a Guvernului sunt următoarele:1. Ordinul ministrului mediului și dezvoltării durabile nr. 1964/2007 cu modificările ulterioare;2. Ordinul ministrului mediului, apelor și pădurilor nr. 46/2016.  |
| 5.2. | Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). |  |
| 5.3.1. | Măsuri normative necesare transpunerii directivelor UE | Proiectul de hotărâre asigură implementarea prevederilor art. 4 alin. (4) din Directiva Habitate, articol transpus în legislația națională prin Ordonanța de urgență a Guvernului nr. 57/2007, aprobată cu modificări şi completări prin Legea nr. 49/2011, cu modificările şi completările ulterioare. |
| 5.3.2. | Măsuri normative necesare aplicării actelor legislative ale UE | Proiectul de hotărâre care are la bază Tratatul de aderare la Uniunea Europeană și Directiva Habitate, are în vedere obligațiile României de protecție a speciilor și habitatelor de interes comunitar listate în anexele Directivei Habitate. În baza art. 6 alin. (1) din Directiva Habitate, pentru ariile speciale de conservare, statele membre trebuie să adopte măsurile de conservare necesare, precum și actele administrative sau clauzele contractuale adecvate, în conformitate cu necesitățile ecologice ale tipurilor de habitate naturale din anexa I sau ale speciilor din anexa II, prezente pe teritoriul siturilor respective. |
| 5.4. | Hotărâri ale Curții de Justiție a Uniunii Europene  | În data de 02.07.2020, Comisia Europeană a declanșat împotriva României o procedură de infringement referitoare la punerea necorespunzătoare în aplicare a Directivei 92/43/CEE a Consiliului din 21 mai 1992 (cauza 2020/2238). În cadrul aceste proceduri de infringement, Comisia Europeană a transmis în data de 18.06.2025, *Avizul motivat adresat României în temeiul articolului 258 din Tratatul privind funcționarea Uniunii Europene având în vedere neîndeplinirea obligațiilor care decurg din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică*, înregistrat cu nr. INFR(2020)2238 C(2025)3346 final. |
| 5.5. | Alte acte normative şi/sau documente internaționale din care decurg angajamente asumate  | Tratatul de aderare a României şi Bulgariei la Uniunea Europeană, ratificat prin Legea nr. 157/2005. |
| 5.6. | Alte informații | Nu este cazul |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informații privind procesul de consultare cu organizații neguvernamentale, institute de cercetare şi alte organisme implicate | Ariile speciale de conservare care fac obiectul desemnării prin prezentul proiect de act normativ sunt deja protejate atât la nivel național, cât și la nivelul UE. Astfel, la momentul desemnării lor ca situri de importanță comunitară, au avut loc consultări cu toți factorii interesați, respectiv organizații neguvernamentale, institute de cercetare, proprietari de terenuri etc. |
| 6.3. | Informații despre consultările organizate cu autoritățile administrației publice locale | Prezentul proiect de hotărâre a Guvernului va fi transmis spre consultare structurilor asociative ale administrației publice locale.  |
| 6.4. | Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informații privind avizarea de către: a) Consiliul Legislativ b) Consiliul Suprem de Apărare a Țării c) Consiliul Economic şi Social d) Consiliul Concurenței e) Curtea de Conturi  | Proiectul de act normativ va fi avizat de Consiliul Legislativ. |
| 6.6. | Alte informații  | Nu au fost identificate |
| **Secțiunea a 7-a****Activități de informare publică privind elaborarea şi implementarea****proiectului de act normativ** |
| 7.1. | Informarea societății civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modific[rile ulterioare. |
| 7.2. | Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice | Proiectul de act normativ nu se referă la acest subiect. |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informații  | Nu au fost identificate. |

Pentru considerentele de mai sus, am elaborat prezentul proiect de **Hotărâre a Guvernului pentru modificarea anexelor nr. 1 și 2 la Hot****ărârea Guvernului nr. 685/2022 privind instituirea regimului de arie naturală protejată și declararea ariilor speciale de conservare ca parte integrantă a rețelei ecologice europene Natura 2000 în România,** care în forma prezentată, a fost avizat de ministerele interesate şi de Consiliul Legislativ pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**DIANA-ANDA BUZOIANU**

**AVIZĂM**

**VICEPRIM-MINISTRU, MINISTRUL APĂRĂRII NAȚIONALE**

**LIVIU-IONUȚ MOȘTEANU**

|  |
| --- |
|  |
|  |  |
| **MINISTRUL TRANSPORTURILOR ȘI INFRASTRUCTURII** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI** |
| **CIPRIAN-CONSTANTIN ȘERBAN** | **CSEKE Attila-Zoltán**  |
|  |  |
|  |  |
| **MINISTRUL AGRICULTURII ȘI DEZVOLTĂRII RURALE** | **MINISTRUL ECONOMIEI, DIGITALIZĂRII, ANTREPRENORIATULUI ȘI TURISMULUI** |
| **FLORIN-IONUȚ BARBU** | **RADU-DINEL MIRUȚĂ** |
|  |  |
| **MINISTRUL CULTURII** | **MINISTRUL AFACERILOR EXTERNE** |
| **DEMETER András István** | **OANA-SILVIA ȚOIU** |
|  |  |
| **MINISTRUL JUSTIȚIEI** |  |
| **RADU MARINESCU** |  |